આર્માડિલો ચામડાનું જાડું કવચ ધરાવતું સસ્તન પ્રાણી છે. આર્માડિલોની બે જાતિ છે, જે અત્યારે હયાત છે. તેમાં એક છે ક્લેમિફોરિડા અને બીજી છે ડિસપોડિડે. સ્પેનિશમાં આર્માડિલોનો અર્થ નાના કવચ વાળો થાય છે. પોર્ટુગીઝ લોકો આર્માડિલો માટે તટુ શગ્દનો ઉપયોગ કરે છે, જે તૂપી ભાષામાંથી આવ્યો છે. આર્માડિલોની નવ જાતિઓ અને ૨૧ પ્રજાતિઓ વર્ણવામાં આવેલી છે. તેમાંના કેટલાક આર્માડિલો તેમના શરીર ઉપરના કવચ પરના પટ્ટાને આધારે અલગ પડે છે. તેમની સરેરાશ લંબાઇ લગભગ ૭૫ સે.મી. છે, જેમાં તેની પૂંછડીનો પણ સમાવેશ થાય છે. વિશાળ આર્મડિલો ૧૫૦ સે.મી. સુધી વધે છે અને ૫૪ કિગ્રા સુધીનું વજન ધરાવે છે. આ તમામ પ્રજાતિઓ અમેરિકામાં જોવા મળે છે, ત્યાંના વાતાવરણમાં રહેવા માટે તેઓ ટેવાયેલા છે. તાજેતરના અનુવંશિક સંશોધન મુજબ, વિશાળ કવચવાળા સસ્તન પ્રાણીઓમાંના ગ્લાયપ્ટોદન્ટ્સ નામની લુપ્ત થતી પ્રજાતિઓને આર્માડિલોના વંશમાં સમાવેશ કરવાનો અનુરોધ કર્યો છે. જેમણે ૩૫ લાખ વર્ષ પહેલા અલગ પાડવામાં આવ્યું હતું. આર્માડિલોની બીજી બધી જાતિની પ્રજાતિઓ પણ દક્ષિણ અમેરિકામાં વસે છે. તેઓ મોટેભાગે પેરાગ્વે અને તેની આસપાસના વિસ્તારમાં જોવા મળે છે. કવચ વગરની પૂંછડીવાળા આર્માડિલો અને નવ પડવાળા આર્માડિલો મધ્ય અમેરિકામાં જોવા મળે છે. થોડા ઘણા અંશે તે યુનાઇટેડ સ્ટેટ્સમાં પણ જોવા મળે છે. ઉત્તર અમેરિકામાં તેમનો શિકાર ઓછો થતો હોવાથી તેમની પ્રજાતિમાં વધારો થયો છે.